இந்திய கிரிக்கெட் அணியின் கேப்டன் விராட் கோலியிடம் சிறப்பு வாய்ந்த திறமை இருப்பதாக தெரியவில்லை. இந்திய வீரர்களை காட்டிலும் ஆஸ்திரேலியா, இங்கிலாந்து பேட்ஸ்மேன்களின் ஆட்டத்தையே நான் மிகவும் ரசிப்பேன் என்று ரசிகர் ஒருவர் வெளியிட்ட டுவிட்டர் பதிவால் கோலி கடும் கோபத்திற்கு உள்ளானார். ‘மற்ற நாடுகளை நேசித்துக்கொண்டு அந்த ரசிகர் ஏன் இந்தியாவில் வசிக்க வேண்டும். இந்தியாவை விட்டு வெளியேறி வேறு எங்காவது வாழலாம்’ என்று கோலி சாடினார். கோலியின் கருத்து சர்ச்சையை கிளப்பியது.